CELEX: 62016FN0042
Language: mt
Date: 2016-08-12 00:00:00
Title: Kawża F-42/16: Rikors ippreżentat fit-12 ta’ Awwissu 2016 – ZZ vs BEI

10.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/30
            
         Rikors ippreżentat fit-12 ta’ Awwissu 2016 – ZZ vs BEI
   (Kawża F-42/16)
   (2016/C 371/33)
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentant: N. Lhoëst, avukat)
   
      Konvenut: Il-Bank Ewropew tal-Investiment (BEI)
   
      Suġġett u deskrizzjoni tat-tilwima
   
   Annullament tat-talba għal kumpens imressqa mir-rikorrent għad-danni li huwa jqis li sostna sa minn Novembru 2013.
   
      Talbiet
   
   
               (1)
            
            
               jikkundanna lill-BEI jħallas lir-rikorrent somma ugwali għal tmien darbiet is-salarju annwali tiegħu abbażi tal-Artikolu 33a tar-Regolamenti tal-Persunal u tal-Artikolu 9.1.1 tad-Dispożizzjonijiet amministrattivi applikabbli għall-persunal;
            
         
               (2)
            
            
               jannulla d-deċiżjoni tal-BEI, tal-4 ta’ Ġunju 2015, li tagħlaq il-kont tal-iskema komplementari ta’ previdenza (RCVP) tar-rikorrent b’effett mit-28 ta’ Frar 2015 u jikkundanna lill-BEI jħallas lir-rikorrent:
               
                           —
                        
                        
                           somma ekwivalenti għall-ħlasijiet li l-BEI kien jibqa’ jagħmel fuq il-kont RCVP tar-rikorrent (3 % tas-salarju annwali tar-rikorrent) li kieku l-BEI ma kienx għalaq il-kont tiegħu, u dan mit-28 ta’ Frar 2015 sad-data tal-ftuħ mill-ġdid effettiv tal-kont RCVP tar-rikorrent;
                        
                     
                           —
                        
                        
                           l-interessi li l-kapital fil-kont RCVP tar-rikorrent kien ikompli jipproduċi li kieku l-kont RCVP tiegħu ma kienx ingħalaq fit-28 ta’ Frar 2015 u li kieku r-rikorrent u l-BEI setgħu jkomplu bil-ħlasijiet rispettivi tagħhom ta’ 3 % tas-salarju annwali tar-rikorrent, u dan sad-data ta’ ftuħ mill-ġdid effettiv tal-kont RCVP tar-rikorrent,
                        
                     
         
               (3)
            
            
               jikkundanna lill-BEI għall-ħlas ta’ danni evalwati ex aequo et bono għal EUR 15 000 bħala kumpens għad-dannu morali sostnut;
            
         
               (4)
            
            
               jikkundanna lill-BEI għall-ispejjeż.